text: [{"text_idx": "#000005", "text": "Jeneraal Muhammad Hamdaan qondaaltota mootumma Ityoophiyaa waliin dhimma daangaa biyyoota lamaanii dabalatee, dhimmoota biroo irratti ni mari\u2019atu jedhamee eeggama.\nSuudaan torbee sadi dura hidattoonni mootummaa Ityoophiyaatiin deeggaraman, gara biyyattii seenuun haleellaa raawwataniin loltoonni isii ajjeefamuu beeksistee turte. Kanuma hordofuun ministeerri haajaa alaa biyyattii qondaaltota Imbaasii Ityoophiyaa Khaartumitti argamu yaamuun, dhimmicha irratti ibsa akka kennan gaafatuus gabaafamee ture.\nMinisteerri haajaa alaa Ityoophiyaa booda irra ibsa baaseen, rakkina daangaa irratti muudate hordofuun miidhaan dhaqqabe kan isa gaddisiise tahuu ibsuun, dhimmicha irratti mootummaa Suudaan waliin mari\u2019achuuf qophii tahuu beeksisuun isaa ni yaadatama."}]